tomron87/hebrew-wikipedia-sentences-corpus huggingface dataset:
מאזן המפגשים בליגה(נכון ל-15 בדצמבר 2025)
המשחק הראשון בין הקבוצות בליגה העליונה נערך במהלך עונת 2003/2004 ב-6 בדצמבר 2003 באצטדיון טדי, הייתה זו העונה הראשונה של סכנין בליגה הבכירה והמשחק הסתיים בתוצאה 1–1. בסיבוב השני של אותה עונה ב-28 בפברואר 2004 בית"ר ירושלים ניצחה 2–0, באותו משחק כבש אבי נמני צמד.
בעונה שלאחר מכן הובסה בית"ר 1–4 באצטדיון קריית אליעזר (שהיה גם ההפסד הראשון של בית"ר לסכנין בליגה), כשלאחר המשחק תקפו אוהדי בית"ר באבנים את האוטובוס של קבוצתם.
סכנין אף ניצחה 2–0 בסיבוב השני באצטדיון טדי מצמד של אגויה אלמיידה.
בעקבות ההפסד קראו אוהדי בית"ר למאמן אלי אוחנה להתפטר וחלקם תקפו בחנייה את אוהדי סכנין שהגיעו.
המשחק הראשון בין הקבוצות באצטדיון דוחה היה ב-8 בינואר 2006 והסתיים בתיקו 0–0. כעבור חודשיים הגיעה בית"ר לדוחה פעם נוספת וניצחה את בני סכנין 3–0 מצמד של ליאור אסולין ואחד של ג'רום לרואה.
בסיום עונה זו ירדה סכנין לליגה הלאומית, אך עלתה מיד בסיום העונה שלאחר מכן.
ההפסד הראשון של בית"ר בעונת 2006/2007 (0–1) היה לסכנין בטדי (שער של מאור בוזגלו) וזכור בעיקר מכיוון שנערך לעיני אוהד אחד בלבד – ארקדי גאידמק, בעקבות עונש משחק ללא קהל שהוטל על בית"ר.
במחזור הסיום של עונה זו סכנין ניצחה 2–1 את בית"ר בטדי.
לאחר המשחק אמר חבר הכנסת אחמד טיבי: "בית"ר זה פח האשפה של הכדורגל הישראלי" לאחר שאוהד בית"ר שירד מהיציע ניסה לתקוף אותו ונבלם על ידי השוטרים.
בשנת 2010 ניצחה בית"ר את סכנין 1–0 בטדי (משער עצמי).
לאחר מכן נכנסה בית"ר לרצף ארוך ללא ניצחונות על הקבוצה מסכנין.
בפברואר 2012 ניצחה סכנין 3–0, משערים של אחמד קאסום, אוהד קדוסי ועודד אלקיים.
ההפסד חרץ למעשה את גורלו של מאמן בית"ר יובל נעים שפוטר לאחר המשחק ובעקבות ההפסד.
לאחר המשחק אוהדי סכנין ריססו כתובות גרפיטי ו-13 מהם נעצרו לאחר שהשליכו אבנים על אוהדי בית"ר.
במחזור הסיום של עונת 2012/2013 אירחה סכנין את בית"ר למשחק במצב ששתי הקבוצות היו בסכנת ירידה לליגת המשנה.
המשחק הסתיים בתוצאה 0–0 ושתי הקבוצות נשארו בליגה.
ב-5 באוקטובר 2015 התארחה בית"ר בדוחה במסגרת הליגה והצליחה לנצח את סכנין לראשונה לאחר כמעט 6 שנים (2,093 ימים) בתוצאה 3–1 מצמד של עומר אצילי ושער של דובב גבאי.
בנוסף היה זה הניצחון הראשון של בית"ר בדוחה מזה 9 שנים (מאז 2006).
ב-6 במאי 2017 נפגשו הקבוצות והמשחק הסתיים בתוצאה 5–1 לבית"ר.
זהו ההפרש הגבוהה ביותר במפגשים בין שתי הקבוצות (הפרש של 4 שערים).
המשחק עם הכי הרבה שערים בין הקבוצות התקיים ב-16 באפריל 2023, והסתיים בתוצאה 4–3 לסכנין.
ב-25 באוגוסט 2025 נפגשו הקבוצות והמשחק הסתיים בתוצאה 1–2 לבית"ר, היה זה הניצחון הראשון של בית"ר בדוחא מזה 8 שנים.
מאז תחילת המפגשים עד ל-15 בדצמבר 2025, נערכו 56 מפגשים בין הקבוצות בליגת העל בהם ניצחה סכנין ב-21 מפגשים, 18 הסתיימו בתיקו וב-17 ניצחה בית"ר.
יחס השערים הוא 65–63 לסכנין.
במסגרת גביע המדינה נערכו 3 משחקים בין הקבוצות.
הקבוצות נפגשו בפעם הראשונה במסגרת זו בעונת 2007/2008 בסיבוב ח' אז המשחק הסתיים ב–1–1 ולאחר דו-קרב פנדלים ניצחה בית"ר 4–2 ועלתה.
בית"ר אף זכתה בדאבל בעונה זו.
כ-9 שנים לאחר מכן נפגשו הקבוצות בעונת 2016/2017 בשמינית הגמר אז ניצחה בית"ר 2–1 בטדי.
בעונה זו העפילה בית"ר עד לחצי הגמר שם הודחה על ידי מכבי תל אביב.
הקבוצות נפגשו שוב בעונת 2024/2025 ברבע הגמר, בשל אילוצים ואי מוכנות של סכנין, המשחק בוטל, ונקבע ניצחון לביתר, ולאחר ערעור של סכנין לבית הדין העליון נקבע שיתקיים משחק חוזר.
במשחק החוזר, שהתקיים כחודש לאחר המועד המקורי, ניצחה בית"ר 3-0 והעפילה לחצי הגמר.
עונהסיבובתאריךתוצאהכובשי השערים2007/2008סיבוב ח'27 בפברואר 2008<center>1–1לבית"ר: מיכאל זנדברג ; לסכנין: איליה יברויאן2016/2017שמינית גמר26 בינואר 2017<center> 2–1 לבית"ר לבית"ר: איתי שכטר, דן איינבינדר ; לסכנין: עידן שמש2024/2025רבע גמר25 בפברואר 2025<center> 0–3 לבית"ר לבית"ר: עומר אצילי, ירדן שועה, מיירון ג'ורג'
המשחקים בין הקבוצות נחשבים לטעונים ואלימים במיוחד, ולעיתים המשחק זוכה לכינוי "המשחק הטעון ביותר בכדורגל הישראלי".
אלו הם אירועי האלימות הבולטים ביותר בין מחנות האוהדים:
ב-28 בפברואר 2004, כשעה לפני משחק בין הקבוצות באצטדיון קריית אליעזר, החלו אוהדי בית"ר להקניט בקללות את אוהדי סכנין.
אלה השיבו בהשלכת אבנים וקללות נגד הרב כדורי, תוך שכוחות המשטרה נאלצו להתערב.
שני אוהדים של סכנין נפצעו וארבעה אוהדי סכנין נעצרו בחשד שהשליכו אבנים.
הם המשיכו ליידות אבנים בסיום לתוך היציע של אוהדי בית"ר.
במהלך המשחק נטש יו"ר בית"ר מאיר פניג'ל, את יציע הכבוד לאחר שהשוטרים לא הסכימו לעצור אוהד סכנין שקילל אותו.
האירוע הבולט ביותר התרחש ב-8 בינואר 2006, מיד לאחר המשחק הראשון בין הקבוצות באצטדיון דוחה.
אוהדי סכנין, שיצאו ראשונים מהמגרש, יידו אבנים לעבר היציע של אוהדי בית"ר, וכתוצאה מכך נאלצה המשטרה להכניס את אוהדי בית"ר לכר הדשא, מה שגרם לעימותים בין מחנות האוהדים שנותרו באצטדיון.
כ-20 איש נפצעו (רובם אוהדי בית"ר) באחת התקריות הזכורות ביותר בתולדות הכדורגל הישראלי.
במאי 2011, חזיז שנזרק בתוך היציע של אוהדי בני סכנין ככל הנראה על ידי אוהדי סכנין, גרם לפציעת 12 איש.
אחד מהם, נפצע באורח בינוני בראשו ואיבד את הראייה בעינו.
בסיום משחק שנערך בין הקבוצות בפברואר 2011 באצטדיון טדי, אוהדי סכנין נשארו ביציע על מנת לאפשר לאוהדי בית"ר לפנות את האצטדיון ואז החלו חילופי אבנים מחוץ ליציע ומתוך היציע בין האוהדים.
בהמשך, אוהדי בית"ר השליכו אבנים ומוטות ברזל על אוטובוס אוהדי סכנין והמשטרה מנעה מהאוהדים להתקרב לאוטובוס של אוהדי סכנין.
דווח גם על קטטה בין אוהדי הקבוצות בקניון מלחה, שם נעצרו עוד שלושה אוהדי סכנין.
בסך הכול נעצרו 10 אוהדי סכנין ו-8 אוהדי בית"ר.
לפני משחק בין הקבוצות באוקטובר 2015, אוהדים רעולי פנים של בני סכנין חיכו לאוהדי בית"ר שייצאו מהמשחק.
בנוסף, רכב של אוהדי בית"ר נרגם באבנים.
בהמשך, אוהדי סכנין זרקו כיסאות, אבנים, מקלות וחזיזים לעבר השוטרים.
במהלך משחק בין הקבוצות בפברואר 2016, אוהדי סכנין זרקו חפצים לעבר שחקני בית"ר ירושלים, דבר אשר עיכב את פתיחת המחצית השנייה.
בנוסף, בעלי בית"ר ירושלים אלי טביב ספג יריקות וקללות בתא הכבוד באצטדיון דוחה.
במהלך משחק בין הקבוצות במרץ 2023, אוהד ביתר ירה זיקוק מתוך היציע של בית"ר לעבר אוהדי סכנין, דבר אשר גרם לאוהד סכנין פציעה בידו.
באותו המשחק אוהדי סכנין קיללו וזרקו חפצים לעבר בר כהן, שחקן של בית"ר ירושלים.
במהלך משחק בין הקבוצות באפריל 2023, אוהדי בני סכנין השליכו אבוקות לכר הדשא, והמשחק הופסק.
בהמשך, המשחק הופסק בשנית, כיוון שאוהדי בית"ר ירדו לכר הדשא והתעמתו עם הסדרנים, שלטענת האוהדים הקניטו אותם.
בסכנין ביקשו להפסיק את המשחק מחשש לבטיחות של שחקניהם ואנשי הצוות, אבל בסופו של דבר השופט החליט לחדש את המשחק, ששוחק עד סיומו.
החל מהמפגשים בפלייאוף בעונת 2015/2016 ועד סוף עונת 2017/2018, בהחלטה משותפת של שתי הקבוצות ובתיאום עם מנהלת הליגה לכדורגל הוחלט כי המשחקים בין הקבוצות ישוחקו ביניהם ללא קהל חוץ לקבוצה האורחת.
וזאת בגלל האלימות הרבה והנזק שאוהדי הקבוצות היריבות היו משאירים באצטדיון מה שגרם להוצאות פיצויים, אבטחה ושיטור גבוהות של הקבוצות, וכמו כן לעיתים לעימותים פיזיים וסיכון של אוהדי הקבוצות, בעיקר באצטדיון בסכנין, שם הגישה לאצטדיון היא דרך העיר סכנין.
מפגש זה הוא היחידי בהיסטוריה של הכדורגל הישראלי שתואם מראש כך שיתקיים ללא קהל חוץ בין שני מועדונים יריבים בגלל המתיחות והעוינות בין הקהלים שלהם.
בתחילת עונת 2018/2019, לאחר רכישתה של בית"ר ירושלים על ידי משה חוגג, הושג הסכם בינו לבין הקהל להפסיק את האלימות והגזענות במגרשים, ובעקבות כך נחתם ב-23 בספטמבר 2018 הסכם חדש בין המועדון לבין בני סכנין שהחזיר מאז את קהלי החוץ למשחקים בין הקבוצות, במעמד בכירי המועדונים ונשיא המדינה ראובן ריבלין.
בפברואר 2024, הוחלט שהמשחקים בין הקבוצות בעונת 2024/2025 בליגת העל יתקיימו ללא קהל חוץ עד סיום העונה, עקב חשש להתפרעויות בין הקהלים, כתוצאה מהמתיחות הביטחונית בתקופת מלחמת חרבות ברזל.
אולם באפריל 2025 נערך משחק עם קהלי הקבוצות, לאחר שהוגרלו למפגש במסגרת רבע גמר גביע המדינה, במשחק בו ניצחה בית"ר בתוצאה 3:0. באוגוסט 2025 הוחלט על ידי הנהלות הקבוצות ומנהלת הליגות לכדורגל להמשיך את ההסכם בין הצדדים כך שהמפגשים בין הקבוצות בעונת 2025/2026 בליגת העל ייערכו ללא קהלי חוץ.
מאזן המפגשים בליגה(נכון ל-20 באוגוסט 2025)
היריבות בין זניט סנקט פטרבורג לבין ספרטק מוסקבה היא אחת היריבויות הוותיקות והטעונות ביותר בכדורגל הרוסי והוא מכונה "הקלאסיקו הרוסי".
לא אחת קרה שמפגשים אלו הובילו לגילויי אלימות בין מחנות האוהדים ואף במגרש בין שחקני הקבוצות.
אם באליפויות ברית המועצות לספרטק מאזן ניצחונות טוב יותר על זניט (43 ניצחונות מול 22 של זניט), אז באליפות רוסיה היתרון נוטה לטובת זניט עם 22 ניצחונות מול 20 לספרטק ו־17 תוצאות תיקו.
בסך הכל הקבוצות נפגשו במשחקים רשמיים ביניהן 170 פעמים.
הקבוצות נפגשו לראשונה במסגרת משחק גביע באוגוסט 1938 ובמרבית המפגשים ביניהן ניצחה ספרטק.
ב-17 ביוני 1941, חמישה ימים בלבד לפני מבצע ברברוסה, זניט הצליחה לנצח בפעם הראשונה את ספרטק עם 0:1 באצטדיון על שם לנין וזה גם היה משחקה האחרון של הקבוצה לפני שהליגה הופסקה בשל המלחמה.
היריבות ביניהן לא הייתה משמעותית עד לעשור הראשון של המאה ה-21, עם התחזקותה של זניט סנקט פטרבורג והירידה בכוחה של ספרטק.
בעונות 2016/17 - 2017/2018 המפגשים בין הקבוצות נחשבו למסקרנים אפילו יותר בשל היריבות הספורטיבית בין המאמנים האיטלקים של שתי הקבוצות מאסימו קאררה ורוברטו מנצ'יני.
מאז העשור השני של המאה ה-21 עקב ביסוס מעמדה של זניט כאלופה ואחת הקבוצות החזקות ברוסיה ישנן האשמות מצד אוהדי ספרטק על כך שלזניט יש השפעה לא הוגנת על השופטים.
היריבות הגיעה לשיא בעונת 2019/2020 ובעונת 2020/21, כשבמפגשים בין הקבוצות, הקבוצות החזיקו במאזן נקודות שווה.
שםשיחק בקבוצהאימן בקבוצהמועדוןשניםהופעותשעריםמועדוןשנים/ יורי מורוזובזניט1954; 1957—1958151ספרטק1977
זניט גזפרום ארנה תכולה: 67,800 ספרטק אוטקריטיה ארנה תכולה: 45,360
עד 2014 ספרטק אירחה את משחקי הבית באצטדיונים שונים ברחבי מוסקבה כגון אצטדיון לוקומוטיב מוסקבה ובאצטדיון לוז'ניקי.
מאז 2014 ספרטק מארחת באצטדיון אוטקריטיה ארנה המכיל 45,360 מושבים.
מה-10 באוגוסט 1994 עד ה-8 באפריל 2017 זניט אירחה את משחקיה באצטדיון פטרובסקי המכיל 21,570 מושבים.
מה-22 באפריל 2017 זניט מארחת את משחקיה בגזפרום ארנה, המכיל 67,800 מושבים.
ארגון האולטראס של זניט הוא Landskrona שנחשב לאחד הארגונים הקיצוניים ברוסיה ולו יריבות מרה עם ארגון האולטראס של ספרטק, שגולשת הרבה מעבר ליריבות על רקע ספורטיבי (landscrona.ru).
לצדו פועלים ארגונים שונים כמו "מגזר 33", "SBG" ו"חזית נייבה".
ארגון האולטראס של ספרטק, Fratria (מלטינית φρατρία, phratría — אחווה) הוא ארגון אוהדים שהוקם ב-28 באוקטובר 2005 ובו עשרות אלפי חברים שהופכים אותו לארגון האוהדים הגדול של ספרטק.
יציע האולטראס ממוקם ביציע הצפוני של אוטקריטיה ארנה.
בענף הכדוריד ישנה יריבות גדולה בין קבוצת זניט לספרטק מוסקבה, שהועתקה מהמתח הקיים בין מועדוני הכדורגל של מוסקבה וסנקט פטרבורג, וכל מפגש ביניהן הוא משחק מתוח.
מאז 2024 היריבות התגלגלה גם למועדוני כדורגל נשים, בעקבות העפלת מועדון כדורגל הנשים של ספרטק לליגת העל.
היריבות בין דינמו קייב לבין ספרטק מוסקבה היא אחת מיריבויות הכדורגל הגדולות ביותר במזרח אירופה והגדולה ביותר בברית המועצות וכונתה גם הדרבי הסובייטי הגדול (Советское футбольное дерби במקור), או הסופר דרבי.
שתי הקבוצות היו הכח המוביל בליגה הסובייטית הבכירה ואי לכך בעלות יריבות רבת שנים.
אף על פי שהמשחק ביניהן אינו דרבי במובן הרגיל של המילה, מכיוון ששתי הקבוצות לא מגיעות מאותה עיר ואף לא מאותו אזור גאוגרפי, השם "הדרבי הסובייטי" נקשר למשחק בשל החשיבות ההיסטורית הגדולה שהייתה למשחק במשך השנים, שהביאה ליריבות הגדולה.
ליריבות זו נודעה משמעות פוליטית בעיקר לאחר התפרקות ברית המועצות ובשל התדרדרות ביחסי המדינות.
היריבות בין שתי הקבוצות מהווה מפגש בין שתי קבוצות הכדורגל החזקות ביותר בברית המועצות, שיחדיו זכו במרב תוארי האליפות: דינמו קייב זכתה ב-13 אליפויות בעוד ספרטק זכתה ב-12, שגם מחזיקה בשיא הניצחונות מול דינמו קייב — 60 ניצחונות ו-42 הפסדים בכל המפעלים.
היריבות הגיעה לנקודת שיא בשנת 1976 כשדינמו גברה על ספרטק במשחק המכריע על אליפות ליגת העל הסובייטית.
המפגש הראשון בין הקבוצות נערך בשנת 1936 עם חניכת ליגת העל הסובייטית.
המפגש נערך ב-6 ביוני 1936 והסתיים בתוצאה 3:1 לטובת מוסקבה.
ברם, היריבות בין הקבוצות לא הייתה חזקה ומשמעותית במרבית התקופה הסובייטית עד לשנת 1976. באותה עונה ספרטק הייתה בסכנת הדחה מהליגה העליונה לליגת המשנה הסובייטית ובמשחק המכריע היא הודחה על ידי דינמו קייב, שגברה עליה בתוצאה 3:1.
עונה לאחר מכן, בשנת 1977, ספרטק מוסקבה בהדרכת המאמן קונסטנטין בסקוב, חזרה לליגת העל הסובייטית.
בעונת 1978 התחזקה, ספרטק וחזרה לראשות הטבלה וזכתה באליפות המדינה בעוד דינמו קייב מסיימת במקום השלישי, במה שציין יריבות מתמשכת בין שני מועדוני הכדורגל.
בעונת 1982 ספרטק מוסקבה הפסידה 4:3 לדינמו קייב שזכתה באליפות על חשבונה.
בשנים 1983–1984 ספרטק מוסקבה הראתה את עליונותה על דינמו והיריבות שככה מעט אך החריפה בעונת 1985, כשדינמו קייב הבטיחה לעצמה את הזכייה באליפות אחרי ניצחון במוסקבה.
היריבות לא נשארה בתחומי הליגה בלבד והתבטאה גם במשחקי גביע ביניהן.
משחק הסופר דרבי האחרון ביניהן בקייב במסגרת הליגה הסובייטית נערך ב-21 ביוני 1991 והסתיים בניצחון דינמו 3:2. לאחר מכן הקבוצות נפגשו רק במסגרת המפעלים האירופיים בלבד, או במשחקי ידידות.
במשחק הגומלין שנערך באצטדיון לוז'ניקי ב-23 בנובמבר ספרטק הצליחה לגבור על יריבתה בתוצאה 1:0 ועבורה היה זה הניצחון היחיד בבית.
לאחר מכן הקבוצות נפגשו ביניהן במסגרת משחקי ידידות ומשחקי טורניר גביע חבר המדינות כשבכל ארבעת הטורנירים הראשונים הקבוצות התמודדו ביניהן בגמר הגביע כשדינמו זוכה ב-3 גביעים וספרטק ניצחה פעם בלבד.
משנת 2002 ועד 2017 ספרטק מוסקבה לא זכתה באף אליפות לאומית וכבר לא נטלה חלק במשחקי גביע חבר המדינות והמפגשים המחודשים בין הקבוצות נערכו במסגרת טורנירים ידידותיים כדוגמת גביע הערוץ הראשון שהתקיים בשנים 2006-2009 בישראל.
בשני המפגשים הראשונים הקבוצות נפרדו בשוויון, אך במשחק האחרון ביניהן דינמו קייב ניצחה בתוצאה 3:0 וזכתה לאחר מכן באותו טורניר.
אך אלה היו משחקי ידידות ולא משחקים רשמיים.
הקבוצות נפגשו שוב במשחק רשמי בקיץ 2008 הקבוצות נפגשו בליגת האלופות אך היריבות לא ניכרה היטב ודינמו קייב הציגה עליונות ברורה וניצחה 4:1 בסיכום 2 המשחקים.
לאחר מכן הקבוצות נפגשו רק במסגרת הטורניר המאוחד בקיץ 2013 כשבמסגרתו דינמו קייב גברה על יריבתה בצמד המשחקים (1:0 ו-2:1).
טורנירספרטק מוסקבה דינמו קייבהליגה הסובייטית1213הגביע הסובייטי109גביע הפדרציה הסובייטי10
מפעלניצחונות לספרטקתיקוניצחונות לדינמוהליגה הסובייטית412734הגביע הסובייטי924ליגת האלופות103אחר147סה"כ523348
מאזן המפגשים בליגה(נכון ל-3 באוקטובר 2021)
היריבות בין דינמו קייב לבין שחטאר דונצק, המכונה קלאסיצ'נה (באוקראינית: Класичне) או הקלאסיקו האוקראיני, או דרבי הכדורגל האוקראיני (Всеукраїнське футбольне дерби) הוא מפגש בין שני מועדוני הכדורגל הבכירים בליגת העל האוקראינית.
כל מפגש בין הקבוצות גורר עימותים סוערים בין אוהדי שתי הקבוצות ואף בין שחקני שתי הקבוצות עצמן.
המשחק זוכה לסיקור תקשורתי רב והוא אחד משידורי הכדורגל הפופולרים באוקראינה.
דינמו קייב ושחטאר דונצק נפגשו לראשונה במסגרת ליגת העל הסובייטית בכדורגל, כששחטאר עוד נקראה סטאלינו.
הקבוצות נפגשו לראשונה בשנת 1938, כשדינמו גברה על דונצק.
באותה עת, דינמו הייתה הנציגה העיקרית מאוקראינה הסובייטית בליגת העל הסובייטית, בעוד דונצק התקשתה לשמור על מקומה בליגה.
ברם לאורך כל השנים הקבוצה נחשבה למייצגת האזורים והמחוזות התעשייתיים של אוקראינה וכאלטרנטיבה אפשרית לדינמו קייב, אך עדיין מפגשים ביניהן לא היו פופולריים כל כך בתקופה הסובייטית, ודאי לא בהשוואה ליריבות בין דינמו קייב לבין ספרטק מוסקבה.
לאחר התפרקות ברית המועצות היריבות בין המועדונים גדלה והמועדונים חלקו ביניהם את אליפות ליגת העל האוקראינית בכדורגל והמשחקים ביניהן הפכו למתוחים ומושכים קהל רב למגרשי הכדורגל.
כל מפגש בין הקבוצות מעורר מתיחות בין אוהדי הקבוצות ואלימות אף גולשת למגרשים, כך למשל בגמר הגביע האוקראיני בשנת 2008. המשחק שנערך בחרקוב היה כה מתוח שהשופט נאלץ לשלוף 5 כרטיסים אדומים.
אותו המשחק הסתיים בניצחון דונצק בתוצאה 2:0.
אחד המשחקים החשובים בין הקבוצות היה המשחק בשלב חצי גמר גביע אופ"א בעונת 2008/2009 כשהקבוצות נפגשו ביניהן ב-30 באפריל 2009 בקייב במשחק, שהסתיים בשוויון 1:1, אך ב-7 במאי דונצק אירחה את קייב וגברה עליה בתוצאה 1:2.
ב-28 באוקטובר 2009 הקבוצות נפגשו לראשונה במסגרת הגביע האוקראיני כשהן התמודדו בשלב רבע גמר הגביע כששחטאר גברה על דינמו במגרשה הבייתי — דונבאס ארנה.
ב-23 בספטמבר 2012 שוב נפגשו הקבוצות במסגרת הגביע, כששחטאר גוברת על יריבתה, במשחק שבעקבותיו פוטר מאמן דינמו ולאחריו מונה אולג בלוחין.
בעונת 2001/2002 בליגה האוקראינית דונצק גברה על יריבתה מבלי להבקיע אף שער, שני השערים הובקעו בשער עצמי של שחקני דינמו קייב.
בעונת 2016/17 המפגש בין הקבוצות שבר שיא שערים: במשחק שנערך ב-12 בדצמבר 2016 הובקעו 7 שערים במשחק שהסתיים בניצחון שחטאר בתוצאה 3:4. בעונת 2019/2018 דינמו גברה על דונצק פעמיים, במשחק הסופר קאפ האוקראיני ובמשחק ליגה בתוצאות 0–1 ובשנים 2014–2020 הן נפגשו מדי שנה במסגרת הסופר קאפ האוקראיני.
טורנירשחטאר דונצקדינמו קייבהליגה הסובייטית213הגביע הסובייטי49הסופר קאפ הסובייטי13הליגה האוקראינית1215הגביע האוקראיני1211הסופר קאפ האוקראיני99גביע המחזיקות02הסופר קאפ האירופי01גביע אופ"א/הליגה האירופית10
בהלכה, לאשה בהיריון (נקראת בלשון חז"ל: מעוברת) קיימים דינים ייחודיים הנובעים מהשינויים הפיזיולוגים אותם עובר גופהּ, כדוגמת הגדרתה כמסולקת דמים בעקבות היעלמות דמי הוסת, פטור מלצום בצומות הקלים כתוצאה מהקושי לצום מחמת תופעות לוואי המתלוות להיריון, ועוד.
במסכת נדה מובאת מחלוקת תנאים האם אשה הרה (מעוברת) נחשבת למסולקת דמים כך שאם ראתה דם בעת הריונה, אינה מטמאת למפרע את מה שנגעה בו בעשרים וארבע השעות שקודם הראיה, בשונה משאר הנשים שראו דם.
וכן אינה צריכה לפרוש מבעלה בהגיע עת הפרישה סמוך לוסת, או שמטמאת למפרע וכן צריכה לחשוש לראיית דם הוסת ולפרוש: .
להלכה נפסק כדעת רבי אליעזר, שאשה הרה (כעבור שלושה חודשים מהביוץ), נחשבת למסולקת דמים הן לעניין טומאה למפרע: , והן לעניין פרישה סמוך לוסת: .
במהלך ההיריון עשויים להופיע דימומים בשל תופעות קליניות-הריוניות שונות כגון שליית פתח, המטומה, היפרדות שלייה וכדומה.
באחרונים ישנה מחלוקת האם דימומים אלו או חלקם מחילים על בני הזוג איסור נידה או שדינם כדין מכה ברחם שדימום ממנה אינו אוסר.
לקראת הלידה ישנן גם בדיקות רפואיות שעלולות לגרום לדימום, כגון סטריפינג ובדיקת פתיחה, וגם לגביהן ישנה מחלוקת אם הן מחילות איסור נידה או לא.
בספר מגיד משנה דייק מלשון הרמב"ם שנשים בהיריון ובהנקה פטורות מהצומות הקלים (צום גדליה, עשרה בטבת, תענית אסתר וי"ז בתמוז), וחייבות רק בצום תשעה באב ובצום יום הכיפורים.
ולשיטת רבינו ירוחם בשם הגאונים אסור להן לצום בצומות אלו, משום "צער הולד (העובר)".
דבריו הובאו בספר בית יוסף על הטור, ונפסקו להלכה בשולחן ערוך וברמ"א, אך השולחן ערוך ציין ש"ראוי שלא תאכלנה להתענג במאכל ובמשתה, אלא כדי קיום הולד".
המשנה ברורה הביא בשם הספר מור וקציעה (שכתב רבי יעקב עמדין) שתי אפשרויות ממתי חל הפטור: 1. מעת ש"הוכר הוולד" (סוף 3 חודשים לביוץ).
3. בתום ארבעים יום ליצירת הוולד.
אולם אם "מצטערת הרבה" או "מרגשת חולשה" פטורה אף קודם לכן.
פטור מישיבה על הארץ באבלות
בספר ערוך השולחן כתב שנשים בהיריון פטורות מישיבה על הארץ בזמן אבלות.
וכן הוא דינן גם בתשעה באב.
בתלמוד הבבלי מובאת מחלוקת בין רבי מאיר לחכמים האם אשה בהיריון צריכה "לשמש במוך", כלומר עם אמצעי מניעה, או לא.
עוד מובא בתלמוד הבבלי שיחסי אישות בשלושת החודשים הראשונים להיריון הוא "קשה לאשה וקשה לולד", באמצעיים "קשה לאשה ויפה לולד", ובאחרונים "יפה לאשה ויפה לולד".
היריבות בין פדרר וג'וקוביץ' היא יריבות בין הטניסאים רוג'ר פדרר השווייצרי ונובאק ג'וקוביץ' הסרבי.
הם שיחקו האחד נגד השני ב-50 משחקים רשמיים, כאשר ג'וקוביץ' מוביל 27–23 במספר הניצחונות.
בין השאר, הם נפגשו 17 פעמים בטורנירי גראנד סלאם כאשר ג'וקוביץ' מוביל 11–6.
שני השחקנים נחשבים מהגדולים בהיסטוריה, והמשחקים ביניהם היו חלק משמעותי בקריירה של השניים.
המפגשים ביניהם היו לרוב ברמה גבוהה מאוד, כאשר אף שחקן לא הצליח להשיג עליונות באופן עקבי.
הפרש הגילאים ביניהם אמנם משמעותי יחסית (6 שנים) אך המפגשים ביניהם התרחשו כאשר שניהם הציגו יכולת טובה.
המפגש הראשון ביניהם היה ב-2006 בסיבוב הראשון של טורניר המאסטרס 1000 על החימר במונטה קרלו.
פדרר ניצח בשלוש מערכות 3-6 6-2 3-6. פדרר היה בן 24 מדורג מספר 1 בעולם ובשיא הדומיננטיות שלו, וג'וקוביץ' היה קרוב לגיל 19 ובתחילת דרכו.
לאחר המשחק פדרר הודה כי הוא מרוצה מהניצחון והוקל לו שזה נגמר.
המפגש הבא שלהם היה בז'נבה, שווייץ במסגרת גביע הדייוויס.
פדרר ניצח בשלוש מערכות 3-6 2-6 3-6 וחתם ניצחון 1-3 לשווייץ בהתמודדות.
הצמד נפגש בסיבוב הרביעי באוסטרליה הפתוחה, ופדרר ניצח בשלוש מערכות 2-6 5-7 3-6, בדרכו לזכייה בתואר.
הם תת-נפגשו בטורניר דובאי ברבע הגמר ופדרר ניצח ב-3 מערכות 3-6 7-6 3-6, שוב בדרכו לזכייה בתואר.
המשחק הבא היה בגמר טורניר המאסטרס 1000 במונטריאול, שם ג'וקוביץ' ניצח לראשונה את פדרר 6-7 6-2 6-7 במשחק צמוד.
לאחר המשחק ג'וקוביץ' ציין שהניצחון במערכה הראשונה היה קריטי לניצחון במשחק, ושזה הישג גדול לנצח את השחקן הכי חזק מנטלית בשני שוברי שוויון.
בהמשך הם נפגשו בגמר ארצות הברית הפתוחה, שם פדרר ניצח בשלוש מערכות 6-7 6-7 4-6 וזכה בגראנד סלאם מספר 12. לג'וקוביץ' היו 5 נקודות מערכה במערכה הראשונה ביתרון 5-6 על ההגשה שלו, כולל יתרון 0-40. במערכה השנייה הוא הפסיד עוד 2 נקודות מערכה.
פדרר הודה אחרי המשחק כי השחקנים החדשים מאתגרים אותו.
הפריצה הגדולה של ג'וקוביץ' הגיעה באוסטרליה הפתוחה שם הוא ניצח את פדרר בחצי הגמר 5-7 3-6 6-7, בדרכו לזכייה בתואר גראנד סלאם ראשון בקריירה.
בכך נקטע לפדרר רצף של 10 גמרים רצופים בגראנד סלאם, שהחל בווימבלדון 2005. לאחר המשחק פדרר אמר שהוא יצר מפלצת, ושאם הוא מפסיד מערכה אז פתאום אומרים שהוא לא משחק טוב.
המפגש הבא היה בחצי הגמר במונטה קרלו שם פדרר ניצח לאחר שג'וקוביץ' פרש במצב של 3-6 2-3 בשל מחלה.
הם שוב נפגשו באליפות ארצות הברית, הפעם בחצי הגמר, שם פדרר ניצח בארבע מערכות 3-6 7-5 5-7 2-6 בתנאי רוח קשים.
פדרר המשיך לזכייה בטורניר ותואר גראנד סלאם מספר 13.
המפגש הראשון בין השניים היה בחצי הגמר במיאמי, שם ג'וקוביץ' חזר מפיגור מערכה לניצחון 3–6 2-6 3-6. פדרר שבר במהלך המשחק מחבט לאחר שהפסיד נקודה בעלייה לרשת.
לאחר מכן הם נפגשו בחצי הגמר ברומא על חימר שם ג'וקוביץ' שוב חזר מפיגור מערכה לניצחון 4–6 3-6 3-6. הם נפגשו שוב בטורניר המאסטרס בסינסינטי, שם פדרר ניצח 1-6 5-7 וזכה בתואר הראשון כאבא.
בחצי הגמר אליפות ארצות הברית הפתוחה פדרר ניצח 6-7 5-7 5-7, כאשר הוא מכה טווינר כדי להשיג שלוש נקודות משחק על ההגשה של ג'וקוביץ', חבטה שהוא מגדיר כאחת היפות בקריירה שלו, גם בשל האיכות וגם בשל המעמד.
בגמר טורניר בזל נקם ג'וקוביץ' בשלוש מערכות 4-6 6-4 2-6 לעיני הקהל הביתי של פדרר, וקטע רצף של 19 ניצחונות לשווייצרי בטורניר.
פדרר וג'וקוביץ' נפגשו בחצי גמר טורניר טורונטו שם פדרר ניצח בשלוש מערכות 1-6 6-3 5-7. זמן קצר לאחר מכן הם נפגשו שוב במשחק מותח בחצי גמר אליפות ארצות הברית הפתוחה.
הסרבי חזר פעמיים מפיגור מערכה כדי לנצח בחמש מערכות 5–7 1-6 7-5 2-6 5-7. במערכה החמישית במצב של 4-5 לטובת פדרר, ג'וקוביץ' פיגר 15–40 על ההגשה שלו, אך הציל את שתי נקודות המשחק.
ג'וקוביץ' שבר את פדרר במשחקון הבא, הציל נקודת שבירה נוספת במשחקון האחרון וניצח את המשחק לאחר ראלי של 22 חבטות.
ההפסד מנע מפדרר להגיע לגמר בארצות הברית בפעם השביעית ברציפות.
המפגש הבא היה בשנגחאי, שם פדרר ניצח בשתי מערכות 5-7 4-6, ולאחר מכן נפגשו שוב בגמר טורניר בזל בשחזור של הגמר משנה שעברה.
פדרר ניצח הפעם את הסרבי 4-6 6-3 1-6. הם גם נפגשו בטורניר סוף השנה בלונדון בחצי הגמר כשפדרר ניצח 1-6 4-6 בדרכו לזכייה בתואר.
2011 ידועה כשנה שג'וקוביץ' החל לשלוט בעולם הטניס.
לאחר שנדאל הודח ברבע הגמר בטורניר אוסטרליה, מה שמנע מממנו להחזיק את כל תוארי הגראנד סלאם בו זמנית, פדרר פגש את ג'וקוביץ' בחצי הגמר.
הסרבי ניצח בשלוש מערכות 6-7 5-7 4-6 והמשיך לזכייה בטורניר.
הם נפגשו שוב בגמר טורניר דובאי שם שוב פדרר הפסיד 3–6 6-3. הם המשיכו למפגש שלישי בעונה בחצי הגמר באינדיאן וולס, שם נובאק שוב ניצח 3-6 6-3 2-6 והמשיך לזכייה בטורניר.
למשחק הבא ביניהם ג'וקוביץ' הגיע עם רצף של 43 ניצחונות רצופים, כאשר 41 מהם היו מתחילת העונה, כולל שני ניצחונות על נדאל על מגרש החימר.
המשחק היה בחצי גמר אליפות צרפת הפתוחה, מפגשם הראשון בטורניר זה.
פדרר ניצח 7–6 6–3 3–6 7–6, סיים את רצף הניצחונות המדהים של ג'וקוביץ', ומנע ממנו להשוות את שיאו של ג'ון מקנרו של 42 ניצחונות בתחילת העונה.
המשחק היה ברמה גבוהה מאוד ונחשב לאחד המשחקים הטובים של עונת 2011.
המפגש הבא היה שוב בחצי גמר אליפות ארצות הברית הפתוחה, פגישה חמישית רצופה של הצמד בטורניר ורביעית רצופה בחצי הגמר.
ג'וקוביץ' הגיע כמספר 1 בעולם, אך פדרר פתח טוב את המשחק וניצח בשתי המערכות הראשונות 6-7 4-6. ג'וקוביץ' איזן את התוצאה בשתי המערכות הבאות 3-6 2-6. במערכה המכרעת פדרר הוביל 3-5 ו-15-40 במשחקון ההגשה שלו.
את נקודת המשחק הראשונה ג'וקוביץ' הציל בצורה מדהימה כאשר הוא חבט ווינר בחבטת כף היד לאחר הגשה של פדרר, לתשואות הקהל.
הוא הציל גם את נקודת המשחק הבאה ושבר את פדרר.
הוא המשיך ולקח את 3 המשחקונים הבאים בדרכו לניצחון במשחק עם 5-7 במערכה.
לאחר מכן ג'וקוביץ' זכה בטורניר בפעם הראשונה בקריירה.
שני המפגשים הראשונים בין השניים היו על חימר, בחצי הגמר ברומא ובחצי הגמר בצרפת, ובשני המשחקים ג'וקוביץ' ניצח במערכות חלקות עם 2-6 6-7 ברומא ו-4-6 5-7 3-6 בצרפת.
המפגש הבא היה הראשון על הדשא בין השניים, בחצי הגמר בווימבלדון.
השניים חילקו ביניהם את שתי המערכות הראשונות ופדרר לקח את השתיים הבאות בדרכו לתואר גראנד סלאם מספר 17, והראשון מאז אוסטרליה 2010. כמו כן, בזכות הזכייה בתואר הוא עלה למקום הראשון בעולם על חשבון נובאק, מה שהוביל לשבירת השיא של סמפראס של מספר השבועות במקום הראשון בעולם.
המפגש הבא היה בגמר בסינסינטי, שם פדרר ניצח 0-6 6-7. הבייגל במערכה הראשונה הוא היחיד ביריבות בין השניים.
הם נפגשו שוב בגמר טורניר סוף השנה כשהפעם ידו של הסרבי הייתה על העליונה, 5-7 6-7. ג'וקוביץ' סיים את העונה במקום הראשון בעולם ופדרר במקום השני.
פדרר וג'וקוביץ' נפגשו רק בשני הטורנירים האחרונים של העונה, כאשר שני המפגשים היה בהפרש של ארבעה ימים זה מזה.
הראשון היה בחצי הגמר של טורניר המאסטרס 1000 בפאריס שם פדרר לקח את המערכה הראשונה 4-6 אך הפסיד את השתיים הבאות 3–6 6-2. ג'וקוביץ' יצא שוב עם היד העליונה בשלב הבתים של טורניר סוף השנה 4-6 7-6 2-6. בשני הטורנירים ג'וקוביץ' גם זכה בתואר.
2014 סימנה את חזרתו של פדרר לכושר, לאחר שנה יחסית חלשה.
הוא הגיע לחצי הגמר באוסטרליה, והמשיך את היכולת הטובה בדובאי שם גבר על ג'וקוביץ' בחצי גמר 3–6 3-6 2-6, פעם ראשונה שפדרר חוזר מפיגור מערכה מול ג'וקוביץ'.
לאחר מכן ג'וקוביץ' זכה בתואר הראשון שלו בעונה באינדיאן וולס עם ניצחון על פדרר בגמר 3–6 3-6 6-7. ג'וקוביץ' הגיע למונטה קרלו כאלוף המכהן אך הודח על ידי פדרר בחצי הגמר 5-7 2-6, כאשר פרק כף היד של ג'וקוביץ' היה חבוש בשל פציעה.
ג'וקוביץ' חזר למקום הראשון לאחר זכייה שנייה בווימבלדון עם ניצחון על פדרר בגמר.
זה היה משחק מותח שהגיע לחמש מערכות 6–7 4-6 6-7 7-5 4-6. ג'וקוביץ' הגיע לגמר לאחר שהפסיד חמישה משישה גמרי הסלאם האחרונים שלו ופדרר הגיע לגמר סלאם ראשון מזה שנתיים.
ג'וקוביץ' הגיע לטורניר שנחאי כאלוף המכהן בשנה השנייה ברציפות והחזיק ברצף של 28 ניצחונות על אדמת סין.
עם זאת הוא הפסיד לפדרר בחצי הגמר 4-6 4-6 בעקבות הניצחון פדרר עלה למקום השני בעולם.
השניים היו אמורים להיפגש בגמר טורניר סוף השנה בלונדון אבל לפני המשחק פדרר עלה למגרש והתנצל בפני הקהל על כך שהוא לא יוכל לשחק בשל פציעה.
שנת 2015 הייתה השנה הטובה ביותר סטטיסטית של ג'וקוביץ', כשהוא הגיע לכל גמרי הגראנד סלאם, עם זכייה בשלושה ובנוסף זכה בשישה טורנירי מאסטרס והגיע לגמר בשניים הנוספים בהם שיחק.
פעמים רבות משווים בין עונת 2006 של פדרר, הטובה ביותר מבחינה סטטיסטית של השווייצרי, לעונה זו של נובאק.
הוא הפך לשלישי שמגיע לכל גמרי הגראנד סלאם בעונה לאחר רוד לייבר ורוג'ר פדרר.
כמו כן, הוא סיים את העונה במאזן 6-82, כאשר שלושה מתוך ששת ההפסדים באו מידיו של פדרר.
הצמד שוב נפגש בטורנירי דובאי ואינדיאן וולס, שני המפגשים בגמר.
בגמר טורניר רומא על חימר ג'וקוביץ' הגיע בכושר שיא לאחר שזכה בשלושה טורנירי מאסטרס 1000 באותה עונה ואחז ברצף של 22 ניצחונות רצופים.
הוא זכה גם ברומא עם ניצחון על פדרר בגמר 4-6 3-6. זה היה הפסדו הרביעי של פדרר בגמר הטורניר, שיחד עם מונטה קרלו, אלו טורנירי המאסטרס 1000 היחידים בהם לא זכה.
השניים שחזרו את גמר ווימבלדון משנה שעברה, עם ניצחון של ג'וקוביץ' ב-4 מערכות 6-7 7-6 4-6 3-6 ותואר שלישי בטורניר, והיה הראשון להגן על התואר בווימבלדון מאז פדרר ב-2007.
המפגש הבא היה השלישי של הצמד בגמר טורניר סינסינטי, כשפדרר ניצח בשניים הקודמים.
הוא ניצח גם במשחק הזה 6-7 3-6, ומנע מג'וקוביץ' מלהיות הראשון לזכות בכל טורנירי המאסטרס 1000.
פדרר הגיע לגמר אליפות ארצות הברית לראשונה מאז 2009, שם הוא הפסיד לג'וקוביץ', 6-4 5-7 6-4 6-4. זה היה תוארו השני של ג'וקוביץ' בארצות הברית.
הם נפגשו עוד פעמיים בטורניר סוף השנה בלונדון, שם פדרר ניצח את המפגש הראשון בשלב הבתים 5-7 2-6 אך הפסיד בגמר 3–6 6-4. זה היה תוארו ה-11 של ג'וקוביץ' באותה עונה.
השניים נפגשו בחצי הגמר בטורניר אוסטרליה הפתוחה למפגש שרבים ציפו לו.
ג'וקוביץ' פתח את המשחק בצורה מוחצת עם ניצחון בשתי המערכות הראשונות 1-6 2-6 תוך שהוא לא משאיר ליריבו סיכוי.
ג'וקוביץ' אמנם הפסיד את המערכה השלישית 3–6 אך ניצח את המערכה הרביעית 3-6 בדרכו לזכייה שישית בטורניר.
זה היה המפגש היחיד בין השניים באותה שנה.
השניים חידשו את היריבות ביניהם בגמר טורניר סינסינטי.
לאחר 3 הפסדים בגמר לפדרר (וחמישה בסך הכל) ג'וקוביץ' זכה בטורניר לראשונה בקריירה עם ניצחון 4-6 4-6. זו הייתה זכייה ראשונה של ג'וקוביץ' בטורניר והוא השלים זכייה בכל טורנירי המאסטרס 1000. מנגד, פדרר הפסיד לראשונה בגמר סינסינטי, טורניר בו זכה 7 פעמים בעבר.
השניים נפגשו שוב בחצי גמר טורניר המאסטרס 1000 בפאריס, וסיפקו משחק יוצא מן הכלל שהוכרע בשובר שוויון במערכה השלישית 6-7 7-5 6-7 לטובת ג'וקוביץ', שניצח משחק 22 ברציפות ורביעי רצוף על יריבו השווייצרי.
ב-14.7 היריבות בין השניים חודשה בגמר אליפות וימבלדון, בו ג'וקוביץ' ניצח 6-7 6-1 6-7 6-4 12-13. המשחק, שארך 4:57 שעות, היה משחק הגמר הארוך ביותר בתולדות ווימבלדון (השיא הקודם היה שייך לגמר בין פדרר ונדאל ב-2008).
זהו גם היה משחק היחידים הראשון בווימבלדון שהגיע לשובר שוויון במערכה החמישית, לאחר שהוכנס לראשונה לטורניר באותה שנה.
זה היה תואר הגראנד סלאם ה-16 של ג'וקוביץ' והחמישי בווימבלדון.
כמו כן זהו ניצחונו החמישי ברציפות על פדרר ושלישי בגמר ווימבלדון.
ב-14.9 השניים נפגשו שוב בשלב הבתים בטורניר סיום העונה, במשחק בו המנצח עולה לחצי הגמר והשני מודח.
פדרר ניצח 4-6 3-6, וקטע רצף של חמישה ניצחונות רצופים של ג'וקוביץ.
פדרר וג'וקוביץ' נפגשו בחצי הגמר באוסטרליה בפעם הרביעית (מפגש נוסף היה בשמינית הגמר) וכמו בארבעת המפגשים הקודמים גם הפעם ידו של הסרבי הייתה על העליונה עם ניצחון 6-7 4-6 3-6.
ג'וקוביץ, זכה במספר שיא של 24 תוארי גראנד סלאם, לעומת 20 של פדרר.
שניהם זכו בכל ארבעת טורנירי הגראנד סלאם, ושניהם התקשו לזכות בצרפת מול נדאל, וזה היה התואר האחרון מבין הארבעה בו שניהם זכו.
ג'וקוביץ' מחזיק בשיא הזכיות באוסטרליה הפתוחה עם 10 תארים, ופדרר מחזיק בשיא הזכיות בווימבלדון עם 8 תארים.
טורנירג'וקוביץ'פדרראוסטרליה הפתוחה106צרפת הפתוחה31ווימבלדון78ארצות הברית הפתוחה45סך הכל2420
נובאק ג'וקוביץ' זכה במספר שיא של 40 טורנירי מאסטרס 1000 ופדרר זכה ב-28. הם שיחקו זה מול זה בכל טורנירי המאסטרס למעט על החימר במדריד (בעבר הטורניר נערך בהמבורג, בעוד טורניר מדריד שוחק על משטחים קשים במקום שנחאי).
רוב המפגשים היו בשלב חצי הגמר עם 11 פעמים מתוך 20 סך הכל.
טורנירג'וקוביץ'פדרראינדיאן וולס55מיאמי64מונטה קרלו20מדריד/המבורג36רומא60קנדה הפתוחה42סינסינטי37שנחאי/מדריד43פאריס71סך הכל4028
ג'וקוביץ' מחזיק בשיא הזכיות בטורניר סוף השנה עם שבע זכיות לעומת פדרר עם 6 זכיות, מקום שני בכל הזמנים.
לפדרר ארבעה הפסדים בגמר, בעוד ג'וקוביץ' הפסיד בשניים.
הם נפגשו שלוש פעמים במעמד הגמר כאשר ג'וקוביץ' ניצח בשניים (2012 ו-2015) ובשלישי פדרר פרש לפני המשחק (2014).
פדרר ניצח שניים מתוך שלושת המשחקים ביניהם בשלב הבתים, ואת המפגש היחיד בחצי הגמר פדרר ניצח.
ב-8.3.2021 ג'וקוביץ' צבר 311 שבועות כמדורג ראשון בעולם ובכך שבר את שיאו של פדרר שדורג ראשון בעולם במשך 310 שבועות.
את עונת 2023 ג'וקוביץ' סיים במקום הראשון בעולם ובכך הגיע ל-400 שבועות בסך הכל, היחיד מבין הגברים והנשים שמגיע לציון הדרך הזה.
סך הכל ג'וקוביץ' דורג ראשון בעולם במשך 428 שבועות.
ג'וקוביץ' סיים את העונה כמספר אחד בעולם מספר שיא של 8 פעמים בעוד פדרר היה 5 פעמים מספר אחד בעולם בסיום העונה.
פדרר דורג בעבר במשך 237 שבועות רצופים בעוד שיאו של דיוקוביץ' עומד על 122 שבועות רצופים.
באפריל 2024 ג'וקוביץ' שבר את שיאו של פדרר לטניסאי המבוגר ביותר המדורג ראשון בעולם, כאשר הגיע לגיל 36 ו-321 ימים.
מספר המפגשים השני בגודלו בטורניר גראנד סלאם - 17 (לאחר נדאל-ג'וקוביץ' - 18).
מספר המפגשים הרב ביותר בחצי גמר גראנד סלאם בעידן הפתוח - 11.
מספר המפגשים הרב ביותר בגראנד סלאם על משטח קשה בעידן הפתוח - 11.
מספר המפגשים הרב ביותר על משטחים קשים בעידן הפתוח - 39.
שני השחקנים היחידים ששיחקו 7 משחקים בגראנד סלאם על משטח קשה במשך חמש שנים רצופות (2007–2011).
שני השחקנים היחידים שניצחו לפחות 70 משחקים בכל טורניר גראנד סלאם.
שני השחקנים היחידים שהגיעו ללפחות 10 רבעי גמר בכל טורנירי גראנד סלאם.
הכי הרבה ניצחונות בטורנירי גראנד סלאם, 375 עבור ג'וקוביץ', ו-369 עבור פדרר.
שני השחקנים היחידים שניצחו מעל 83% ממשחקיהם על משטח קשה - ג'וקוביץ' 84.1%, פדרר 83.6%.
שני השחקנים עם המספר הרב ביותר של זכיות בטורנירי מאסטרס 1000 על משטחים קשים.
שני השחקנים עם המספר הרב ביותר של זכיות בטורנירי גראנד סלאם על משטחים קשים.
ג'וקוביץ' - 14 (10 באוסטרליה הפתוחה ו-4 בארצות הברית הפתוחה), פדרר - 11 (6 באוסטרליה הפתוחה ו-5 בארצות הברית הפתוחה).
שני השחקנים היחידים שזכו ב-"סאנשיין טריפל" לפחות פעמיים (זכייה באוסטרליה הפתוחה, אינדיאן וולס ומיאמי מאסטרס).
הכי הרבה גמרים באוסטרליה הפתוחה - 10 לג'וקוביץ' ו-7 לפדרר.
הכי הרבה גמרים בווימבלדון - 12 לפדרר ו-10 לג'וקוביץ'.
מפגשים רצופים בעידן הפתוח בגראנד סלאם אחד - 5, 2007-2011 (ארצות הברית הפתוחה)
הכי הרבה תארים בטורניר סוף השנה - פדרר עם 6, וג'וקוביץ' עם 5 (בשוויון עם סמפראס ולנדל).
הכי הרבה תארים על משטחים קשים: פדרר - 71, ג'וקוביץ' - 69
הכי הרבה חצאי גמר רצופים בגראנד סלאמים.
הכי הרבה רבעי גמר רצופים בגראנד סלאמים.
אחד מהשניים זכה לפחות באחד מארבעת גרנד סלאמים בכל עונה מאז 2003.
גמר ווימבלדון הארוך ביותר - 4:57 שעות בשנת 2019.
היחסים האישיים בין פדרר וג'וקוביץ' ידעו עליות ומורדות.
בתחילת הקריירה ג'וקוביץ' היה פורש לעיתים ממשחקים מסיבות רפואיות.
פדרר ביקר אותו על כך כמה פעמים, למשל אחרי פרישה של נובאק ברבע גמר אוסטרליה הפתוחה 2009 פדרר אמר בריאיון: "הוא לא בחור שלא ויתר מעולם,...
במונטה קרלו 2008 השניים נפגשו בחצי הגמר ופדרר נזף בהוריו של ג'וקוביץ' שישתקו.
מאמנו לשעבר של ג'וקוביץ', שחקן העבר בוריס בקר, התבטא בנושא מספר פעמים.
כך למשל הוא כתב בביוגרפיה שלו "פדרר וג'וקוביץ' לא מחבבים זה את זה במיוחד" .
אף על פי שג'וקוביץ' שחקן מאוד פופולרי הוא אינו אהוב כמו פדרר או נדאל.
בוריס בקר אמר על כך "כולנו אוהבים את פדרר ונדאל אבל את ג'וקוביץ' אנחנו מכבדים".
כך למשל במהלך גמר טורניר אליפות ארצות הברית הפתוחה ב-2015 בין פדרר וג'וקוביץ', הקהל היה בבירור לצידו של פדרר.
קריאות הבוז נגד ג'וקוביץ' היו כל כך חזקות עד שבנקודות משחק לטובתו הקהל הפריע לו בין ההגשות עד כדי כך שאפילו פדרר כעס עליהם.
עם זאת בשנים האחרונות פדרר שיבח את ג'וקוביץ', למשל במהלך מסיבת עיתונאים בגביע לייבר 2018, בו השניים שיתפו פעולה, פדרר אמר: "אם לא ניתן לנצח את ג'וקוביץ' אז עדיף שהוא לצידך".
היריבות בין נדאל וג'וקוביץ' היא יריבות ספורטיבית בין הטניסאים רפאל נדאל הספרדי ונובאק ג'וקוביץ' הסרבי.
יריבות זו נחשבת על ידי רבים לאחת הגדולות בהיסטוריית הטניס, בשל איכות וכמות המשחקים, וקרבת הגילאים בין השניים (פער של 11 חודשים).
המפגשים ביניהם לרוב מתקיימים בשלבים המכריעים של הטורנירים הגדולים, כולל 18 מפגשים בגראנד סלאמים, הכמות הגדולה בהיסטוריה.
הם נפגשו מספר שיא של 60 משחקים רשמיים כאשר ג'וקוביץ' מוביל 29-31. ג'וקוביץ' מחזיק בשיא הזכיות בגראנד סלאם עם 24, ונדאל במקום השני עם 22.
במהלך השנים נדאל וג'וקוביץ נפגשו מספר פעמים כמפורט להלן:
המפגש הראשון בין השניים התרחש באליפות צרפת הפתוחה ב-2006 במעמד רבע הגמר.
נדאל ניצח בשתי המערכות הראשונות 4-6 4-6, ולאחר מכן ג'וקוביץ' פרש בשל פציעות בירך ובגב.
לאחר המשחק ג'וקוביץ' אמר במסיבת עיתונאים שהוא הרגיש שהמשחק היה בשליטתו ושהוא מבין כיצד הוא צריך לשחק נגד נדאל.
כמו כן הוא אמר שאנשים לא מאמינים שאפשר לנצח את נדאל על חימר, אבל שהוא מאמין ביכולתו לעשות זאת.
כאשר סיפרו זאת לנדאל במסיבת עיתונאים הוא הגיב בחיוך ומשיכת כתפיים.
המפגש הראשון ב-2007 היה בגמר טורניר אינדיאן וולס, בו נדאל ניצח 2-6 5-7. בעקבות ההגעה לגמר ג'וקוביץ' עלה למקום העשירי בעולם, פעם ראשונה שהוא דורג בעשירייה המובילה.
בטורניר מיאמי שמתרחש מיד לאחר טורניר אינדיאן וולס, ג'וקוביץ' ונדאל נפגשו ברבע הגמר.
הפעם ג'וקוביץ' ניצח 3-6 4-6, בדרכו לזכייה בתואר מאסטרס 1000 ראשון בקריירה.
אחרי המשחק ג'וקוביץ' אמר שזה ניצחונו הגדול בקריירה.
הפגישה הבאה הייתה על חימר ברבע גמר טורניר רומא ונדאל ניצח 2-6 3-6 בדרכו לתואר.
הם נפגשו שוב על חימר בצרפת הפתוחה, הפעם בחצי הגמר, ונדאל ניצח 5-7 4-6 2-6. זה היה חצי הגמר הראשון של ג'וקוביץ' בגראנד סלאם, ונדאל המשיך לזכייה בתואר שלישי בשלוש שנים בצרפת.
לאחר מכן הם שוב נפגשו בחצי גמר של גראנד סלאם הפעם באליפות וימבלדון.
ג'וקוביץ' לקח את המערכה הראשונה 3-6, אך הפסיד את השנייה 1–6 ופרש בשלישית בפיגור 1–4, בשל פציעה בבוהן שמאל.
הם נפגשו בחצי גמר טורניר מונטריאול, שם ג'וקוביץ' ניצח 5-7 3-6 את נדאל שהיה האלוף ב-2005, בדרכו לזכייה בטורניר.
הוא היה הראשון מאז בוריס בקר ב-1994 שמנצח את שלושת הראשונים בעולם באותו טורניר - אנדי רודיק המדורג שלישי ברבע הגמר, נדאל המדורג שני בחצי הגמר ואת רוג'ר פדרר המדורג 1 בגמר.
בטורניר סוף השנה בשנגחאי הם נפגשו בשלב הבתים שם נדאל היה זקוק לניצחון בשתי מערכות כדי להבטיח מקום בחצי הגמר.
ג'וקוביץ' ניצח את נדאל בחצי גמר טורניר אינדיאן וולס 3-6 2-6, ונקם על ההפסד בשנה הקודמת.
נדאל היה האלוף המכהן, וג'וקוביץ' המשיך לזכייה ראשונה בטורניר.
הם נפגשו בחצי הגמר בטורניר המאסטרס 1000 על החימר בהמבורג, כאשר אם ג'וקוביץ' היה מנצח הוא היה מחליף את נדאל במקום השני בעולם.
במשחק שארך 3 שעות ושלוש דקות ניצח נדאל 5-7 6-2 2-6 בדרכו לזכייה ראשונה בטורניר.
הם נפגשו בשנה השלישית ברציפות ברולאן גארוס, בשלב חצי הגמר, ונדאל שוב ניצח 4-6 2-6 6-7 בדרכו לתואר רביעי רצוף.
לג'וקוביץ' הייתה הזדמנות במערכה השלישית לקחת מערכה ראשונה מול נדאל בצרפת כאשר הוא הגיע לנקודת מערכה במצב של 5–6 לטובתו, על ההגשה של נדאל, אך הוא לא צלח במשימה.
הפגישה הבאה הייתה על דשא בגמר טורניר קווינס בלונדון.
נדאל ניצח 6-7 5-7 וביסס את עצמו כאחד הפייבוריטים לווימבלדון.
נדאל הפך לראשון שזוכה באליפות צרפת הפתוחה ובקווינס מאז איליי נסטסה ב-1973 והספרדי הראשון שזוכה בטורניר מאז 1960, והספרדי הראשון מאז 1972 שזוכה בטורניר דשא כלשהו.
לאחר הזכייה של נדאל בווימבלדון ולאחר מכן בטורניר קנדה, הוא פגש את ג'וקוביץ' בחצי הגמר בסינסינטי.
ג'וקוביץ' קטע רצף של 32 ניצחונות כאשר הביס את יריבו 1-6 5-7. נדאל נקם בו בחצי הגמר באולימפיאדת בייג'ינג בדרכו למדליית זהב, 4-6 6-1 4-6. ג'וקוביץ' זכה במדליית הארד.
השניים נפגשו על חימר במסגרת הסיבוב הראשון של גביע דייוויס בבנידורם, ספרד.
נדאל ניצח 4-6 4-6 1-6, הבטיח את ניצחונה של ספרד במפגש והשלים ניצחון ב-15 מערכות מתוך ה-16 ששיחק מול ג'וקוביץ' על חימר.
הם נפגשו שוב על החימר במונטה קרלו, ונדאל ניצח 3-6 6-2 1-6 וזכה בתואר חמישי רצוף בטורניר.
לאחר מכן, ג'וקוביץ' הגיע לרומא כאלוף המכהן, אך הפסיד לנדאל בגמר 6-7 2-6. בעקבות ההפסד ג'וקוביץ' ירד למקום הרביעי בעולם ואנדי מארי עלה במקומו למקום השלישי.
הם נפגשו גם בחצי גמר טורניר מאסטרס 1000 השלישי של העונה על חימר במדריד.
זה היה מפגש אפי שארך ארבע שעות ושתי דקות (כנראה משחק השלוש מערכות הארוך ביותר בעידן הפתוח).
המשחק הוכרע לטובת נדאל בשובר שוויון דרמטי במערכה השלישית לאחר שג'וקוביץ' לקח את המערכה הראשונה 3-6 והפסיד את השנייה בשובר שוויון.
ג'וקוביץ' אחז בשתי נקודות משחק בשובר השוויון במערכה השלישית אבל לא הצליח לממש אותן.
בשחזור של חצי הגמר משנה שעברה בסינסינטי ג'וקוביץ' שוב הביס את נדאל 1-6 4-6. נדאל הגיע למפגש אחרי שהפסיד לראשונה בטורניר צרפת הפתוחה ונאלץ לוותר על הגנה על כתרו בווימבלדון בשל פציעה.
הם נפגשו גם בטורניר פאריס בחצי הגמר שם ג'וקוביץ' שוב ניצח 2-6 3-6 בדרכו לתואר הראשון בטורניר.
זמן קצר לאחר מכן הם נפגשו בשלב הבתים בטורניר סוף השנה וג'וקוביץ' שוב ניצח 6-7 3-6.
שנת 2010 הייתה אחת הטובות בקריירה של נדאל עם זכיות בשלושה טורנירי גראנד סלאם ברציפות ועלייה בפעם השנייה למקום הראשון בעולם.
המפגש הראשון ביניהם התרחש בגמר טורניר ארצות הברית הפתוחה, ונדאל ניצח 4-6 7-5 4-6 2-6, במשחק שנדחה ביום בשל גשמים.
המשחק גם הופסק קרוב לשעתיים בשל גשמים.
ג'וקוביץ' אמנם לקח את המערכה היחידה מנדאל בטורניר אך זה לא עצר את נדאל מלזכות בתואר ראשון בארצות הברית ולהשלים זכייה בכל טורנירי הגראנד סלאם, האדם השביעי לעשות זאת (ג'וקוביץ' הפך לשמיני לעשות זאת כאשר זכה ב-2016 בצרפת הפתוחה).
הם נפגשו שוב בשלב הבתים של טורניר סוף העונה בלונדון.
אחרי המשחקון השביעי במערכה הראשונה ג'וקוביץ' קיבל טיפול בעינו.
2011 היא השנה בה ג'וקוביץ' החל לשלוט בעולם הטניס.
נדאל היה יכול להחזיק את כל ארבעת הגראנד סלאמים אם היה זוכה באליפות אוסטרליה הפתוחה אבל הפסיד ברבע הגמר אחרי שנפצע במהלך המשחק, ולבסוף ג'וקוביץ' זכה בתואר, שהיה הגראנד סלאם השני בקריירה שלו.
הם נפגשו בפעם הראשונה בגמר טורניר אינדיאן וולס, כאשר ג'וקוביץ' הגיע עם 19 ניצחונות רצופים מתחילת העונה.
בעונת החימר הם שיחקו בגמר טורניר מדריד (נדאל היה האלוף המגן) כאשר ג'וקוביץ' עדיין לא הפסיד מתחילת העונה ונדאל היה עם רצף של 37 ניצחונות על חימר.
ג'וקוביץ' קטע את הרצף של נדאל עם 5-7 4-6. לאחר המשחק ג'וקוביץ' אמר שנראה שזה המשחק הטוב ביותר ששיחק על חימר.
הם נפגשו גם במאסטרס 1000 השלישי של העונה על חימר, ברומא כאשר נדאל הגיע כאלוף המכהן, וג'וקוביץ' ניצח בפעם הרביעית ברציפות 4-6 4-6. בצרפת הפתוחה נמנע מפגש ביניהם לאחר שרוג'ר פדרר סיים את רצף הניצחונות של ג'וקוביץ' בחצי הגמר.
המפגש הבא היה בגמר ווימבלדון על דשא, כאשר בהגיעו לגמר ג'וקוביץ' הבטיח את המקום הראשון בעולם לאחר הטורניר על חשבון נדאל.
ג'וקוביץ' ניצח את האלוף המכהן, 4-6 1-6 6-1 3-6 וזכה לראשונה בווימבלדון.
בשחזור של הגמר משנה שעברה, ג'וקוביץ' ניצח את נדאל גם בגמר אליפות ארצות הברית 2-6 4-6 7-6 1-6. זה היה תוארו הראשון של ג'וקוביץ' בארצות הברית והפך לאדם השישי בעידן הפתוח שזוכה בלפחות 3 גראנד סלאמים בעונה אחת, אחרי שנדאל גם השלים את ההישג הזה שנה קודם לכן.
הצמד נפגש לגמר גראנד סלאם שלישי ברציפות באוסטרליה הפתוחה, במה שנחשב לאחד המשחקים הטובים ביותר בכל הזמנים.
בזמן טקס הענקת הגביע הצמד בקושי יכול היה לעמוד על הרגליים ונאלצו להביא להם כיסאות.זה היה ניצחונו השביעי ברציפות של הסרבי על הספרדי, כולם במעמד הגמר.
בעונת החימר המומנטום ביריבות השתנה לטובת נדאל.
הוא ניצח את ג'וקוביץ' בגמר טורניר מונטה קרלו 3–6 1-6, וזכה בטורניר בלי לשמוט מערכה ובפעם השמינית ברציפות.
גם בטורניר רומא נדאל ניצח 5-7 3-6, ונקם על ההפסד בגמר משנה שעברה.
השניים נפגשו לראשונה בגמר צרפת הפתוחה לאחר שנדאל ניצח את ג'וקוביץ' ברבע הגמר ב-2006 ובחצי הגמר ב-2007 ו-2008. נדאל ניצח את שתי המערכות הראשונות 4-6 3-6 והוביל 0-2 במערכה השלישית.
ג'וקוביץ' ניצח שמונה משחקונים רצופים ולקח מערכה ראשונה מנדאל בפאריס 2-6. במצב של 1-2 לג'וקוביץ', כולל שבירה, המשחק נקטע בשל גשם והמשיך רק ביום למחרת.
נדאל שבר חזרה את ג'וקוביץ' השווה ל-2-2, וניצח את המערכה 5-7.
השניים לא נפגשו יותר במהלך 2012 לאחר שנדאל סיים את העונה מוקדם בשל פציעה.
ב-2013 נדאל חזר לשחק לאחר שהפסיד חלק גדול מעונת 2012 ואת תחילת עונת 2013. הם נפגשו בגמר טורניר מונטה קרלו וג'וקוביץ' ניצח 3-6 6-7, ובכך קטע רצף של 46 ניצחונות רצופים לנדאל בטורניר.
הוא גם הפך לאדם הראשון שניצח את נדאל שלוש פעמים על חימר.
הם נפגשו בחצי הגמר בצרפת במשחק מדהים שהגיע לחמש מערכות.
נדאל היה 2 נקודות מניצחון במשחק כאשר הוא הוביל 5-6 במשחקונים ו-15-30 במערה הרביעית, אך ג'וקוביץ' כפה מערכה חמישית וכבר הוביל 2-4. המומנטום השתנה פעם נוספת לאחר שג'וקוביץ' הפסיד נקודת משחקון קלה יחסית ליד הרשת, משום שנגע ברשת.
הוא נשבר במשחקון ההגשה והפסיד בסופו של דבר את המשחק, בעוד נדאל המשיך לזכייה בתואר.
בחצי גמר טורניר מונטריאול, נדאל יצא שוב עם היד העליונה כאשר ניצח 4-6 6-3 6-7 באחד המשחקים האיכותיים ביריבות בין השניים.
נדאל גם ניצח את ג'וקוביץ' בגמר אליפות ארצות הברית 2-6 6-3 4-6 1-6 וזכה בתוארו השני בטורניר.
המומנטום שוב השתנה ביריבות, כאשר יום אחרי שג'וקוביץ' הפסיד את המקום הראשון בעולם לנדאל, הוא הביס אותו בגמר טורניר בייג'ינג 3-6 4-6. הוא גם ניצח את נדאל בגמר טורניר סוף השנה בלונדון 3-6 4-6 ומנע מנדאל מלזכות באחד התארים היחידים בהם לא זכה.
ג'וקוביץ' המשיך במומנטום החיובי ביריבות בין השניים עם ניצחון קל יחסית בגמר טורניר מיאמי 3-6 3-6, בפגישה ה-40 של הצמד.
ג'וקוביץ' המשיך לניצחון רביעי רצוף על יריבו בגמר טורניר רומא על החימר, וזכה בתוארו השלישי בטורניר.
ברולאן גארוס נדאל שוב הוכיח את עליונותו בצרפת כאשר חזר מפיגור מערכה בגמר מול ג'וקוביץ' וניצח 3–6 5-7 2-6 4-6. זה היה תוארו ה-9 של נדאל בטורניר והוא גם השווה את כמות הגראנד סלאמים שלו לזו של פיט סמפראס עם 14 תארים סך הכל.
בטקס הענקת הגביע נדאל אמר לג'וקוביץ' הנרגש שהוא היריב הכי גדול שלו.
הפגישה הראשונה בין השניים ב-2015 הייתה בחצי הגמר בטורניר מונטה קרלו, שם ג'וקוביץ' ניצח 3-6 3-6 בדרכו לזכייה בטורניר.
לאחר מכן ג'וקוביץ' קטע רצף של שישה הפסדים לנדאל באליפות צרפת הפתוחה כאשר ניצח אותו בשלוש מערכות ברבע הגמר 5-7 3-6 1-6. הוא גם קטע את רצף חמש הזכיות של נדאל בטורניר.
המשחק הבא היה בגמר טורניר בייג'ינג שם ג'וקוביץ' הגיע כמספר אחד בעולם לאחר שעקף את נדאל בדירוג, שיפר את מאזנו המושלם בטורניר ל-0-29 וניצח את נדאל בגמר 2-6 2-6. גם בחצי הגמר של טורניר סוף השנה בלונדון ג'וקוביץ' ניצח את נדאל 3-6 3-6 בדרכו לזכייה בתואר.
ג'וקוביץ' פתח את העונה עם תואר בקטר וניצחון על נדאל בגמר 1-6 2-6, לאחר תצוגה שנדאל כינה הטובה ביותר שהוא ראה מאז שהוא רואה טניס.
הוא גם ניצח את יריבו 6-7 2-6 בחצי גמר טורניר אינדיאן וולס ו-5-7 6-7 ברבע גמר טורניר רומא, ובכך השיג ניצחון שביעי רצוף על נדאל בפעם השנייה בקריירה.
ג'וקוביץ' התחיל את 2017 בכושר לא טוב לאחר שהפסיד את המקום הראשון בעולם בשנה הקודמת למארי, בעוד נדאל חזר לכושר טוב לאחר שנה פחות טובה ב-2016. נדאל שבר את רצף שבעת הניצחונות של יריבו עם 2-6 4-6 בחצי גמר טורניר רומא של חימר.
זו הייתה הפגישה היחידה של הצמד בעונה, אותה נדאל סיים עם שני תוארי גראנד סלאם והמקום הראשון בעולם.
נדאל ניצח את יריבו במפגש הראשון ביניהם בחצי הגמר ברומא על חימר 6-7 3-6 בדרכו לזכייה בתואר.
המשחק הבא היה מפגש אפי בחצי גמר טורניר ווימבלדון, שסימן את חזרתו לדומיננטיות של ג'וקוביץ'.
המשחק נמשך במשך יומיים לאחר שהופסק בשל חשיכה.
ג'וקוביץ' הוביל 4-6 6-3 6-7 לפני הפסקת המשחק אך הפסיד את המערכה הרביעית 3–6. המערכה החמישית הוכרעה רק לאחר 18 משחקונים, כאשר ג'וקוביץ' ניצח 8-10, והגיע לגמר גראנד סלאם ראשון מאז ארצות הברית ב-2016. הוא גם זכה בטורניר לבסוף, תואר גראנד סלאם מספר 14 והראשון מאז צרפת הפתוחה ב-2016.
השניים נפגשו בגמר טורניר אוסטרליה הפתוחה, למשחק שהבטיח קרב צמוד, אך לא קיים כאשר המדורג מספר 1 בעולם ג'וקוביץ' ניצח את נדאל המדורג שני בעולם בקלות 3-6 2-6 3-6, וזכה בטורניר בפעם השביעית, שיא הזכיות בטורניר.
זה גם היה תואר הגראנד סלאם ה-15 של ג'וקוביץ'.
בגמר טורניר רומא על החימר נדאל ניצח את ג'וקוביץ' בשלוש מערכות 0-6 6-4 1-6. המערכה הראשונה היא הבייגל הראשון ביריבות.
נדאל וג'וקוביץ' נפגשו בתחילת השנה בגמר טורניר גביע ה-ATP.
הסרבי ניצח 2-6 6-7 ועזר לסרביה לזכות בטורניר שנערך בפעם הראשונה.
בהמשך השנה הם נפגשו בגמר הרולאן גארוס שנערך בחודשים ספטמבר ואוקטובר בשל מגפת הקורונה.
נדאל ניצח בקלות יחסית 0-6 2-6 5-7 וזכה בתואר ה-13 שלו בצרפת והשווה את שיאו של פדרר עם זכייה מספר 20 בגראנד סלאם.
היריבות חודשה בגמר טורניר המאסטרס 1000 ברומא ונדאל ניצח 5-7 6-1 3-6. זהו תוארו העשירי של נדאל ברומא.
הם נפגשו שוב על חימר בחצי גמר אליפות צרפת, וג'וקוביץ' הפך לראשון שמנצח את נדאל פעמיים ברולאן גארוס אחרי ניצחון 6-3 3-6 6-7 2-6.
ברבע גמר אליפות צרפת נדאל ניצח את ג'וקוביץ' בפעם השמינית מתוך 10 מפגשים בטורניר, בתוצאה 2-6 6-4 2-6 6-7. נדאל המשיך לזכות בטורניר בפעם ה-14 בקריירה.
בסיבוב השני של טורניר הטניס באולימפיאדת פריז (2024) ניצח ג'וקוביץ את נדאל בשתי מערכות 1-6 4-6. זה היה המשחק הראשון ביניהם לאחר כשנתיים, ומפגש מספר 60 בסך הכל.
גם נדאל וגם ג'וקוביץ' ידועים כשחקני קו אחורי, ואכן משם מתנהלות רוב הנקודות שלהם.
שניהם גם ידועים כשחקני הגנה מצוינים, והמפגשים שלהם מאופיינים בנקודות ארוכות.
המשחקים ביניהם לרוב נמשכים הרבה זמן, והרבה מהמערכות ביניהם נמשכות למעלה משעה.
תבנית המשחק הבסיסית של נדאל היא ניצול העובדה שהוא שמאלי על מנת לחבוט חבטות כף יד לכיוון גב היד של היריב.
בנוסף, הוא מוסיף לחבטות שלו הרבה טופ ספין וגורם לכדורים לקפוץ גבוה אחרי שהם פוגעים במגרש.
ג'וקוביץ' הוא שחקן שחובט את הכדור כאשר הוא מגיע לגובה גדול יותר מאשר שאר השחקנים, ולכן יחסית נוח לו להתמודד מול הטופ ספין של נדאל.
ג'וקוביץ' גם מחזיק בחבטת גב יד טובה מאוד, שעוזרת לו להתמודד עם חבטת כף היד של נדאל.
נדאל נחשב לשחקן החימר הטוב בכל הזמנים בעוד ג'וקוביץ' נחשב לאחד השחקנים הטובים בכל הזמנים על משטחים קשים.
ג'וקוביץ' הוא השחקן היחיד שמצליח להתמודד כשווה לנדאל על חימר והוא השחקן שניצח אותו הכי הרבה פעמים על המשטח הזה.
עם זאת נדאל לרוב השיג את היד העליונה במפגשים על חימר והוא מחזיק במאזן 8-20 מול ג'וקוביץ' על המשטח הזה כולל 2-8 ברולאן גארוס.
על משטחים קשים ג'וקוביץ' מוביל 7-20 במפגשים ביניהם.
למרות זאת, מתוך חמשת משחקי הגמר בגראנד סלאם שהשניים שיחקו על משטחים קשים נדאל ניצח שניים, פעמיים בגמר ארצות הברית הפתוחה, והיה קרוב לניצחון בגמר אוסטרליה הפתוחה ב-2012. בנוסף נדאל ניצח את ג'וקוביץ' בחצי הגמר בטורניר האולימפי ב-2008.
מאזן לפי משטח, מעמד וסוג טורניר
משחקים בגראנד סלאם: נדאל 7-11
גמר בגראנד סלאם: נדאל 4-5
טורניר סוף השנה: ג'וקוביץ' 3–2
גמר בטורניר סוף השנה: ג'וקוביץ' 1–0
גמר בטורנירי מאסטרס 1000: שוויון 7-7
משטח קשה (אולם פתוח)חימרדשאמשטח קשה (אולם סגור)סך הכלג'וקוביץ'נדאלג'וקוביץ'נדאלג'וקוביץ'נדאלג'וקוביץ'נדאלג'וקוביץ'נדאלאוסטרליה הפתוחה2020צרפת הפתוחה2727ווימבלדון2121ארצות הברית הפתוחה1212אינדיאן וולס3131מיאמי3030מונטה קרלו2222רומא3636המבורג/מדריד1313קנדה1111סינסינטי2020פאריס1010בייג'ינג2020טורניר סוף השנה3232קווינס0101קטר1010גביע דייוויס0101גביע ה-ATP1010אולימפיאדה1111סך הכל15592022523129
טורנירג'וקוביץ'נדאלאוסטרליה הפתוחה102צרפת הפתוחה314ווימבלדון72ארצות הברית הפתוחה44סה"כ2422
שני השחקנים היחידים בעידן הפתוח ששיחקו 60 משחקים אחד נגד השני.
שני השחקנים היחידים בעידן הפתוח ששיחקו ב-29 גמרים.
מספר המפגשים הרב ביותר בטורנירי גראנד סלאם - 18.
שני השחקנים היחידים ששיחקו אחד נגד השני 29 פעמים בטורנירי מאסטרס 1000.
הם שני השחקנים היחידים שזכו בטורניר רומא בשנים 2005–2015, סך הכל 11 תארים רצופים.
זהו המספר הרב ביותר של זכיות רצופות בטורניר מאסטרס 1000 בין שני שחקנים.
נדאל זכה ב-7 תארים באותה תקופה (ופעמיים נוספות ב-2018 וב-2021, שיא בעידן הפתוח) וג'וקוביץ זכה ב-4 תארים במהלך תקופה זו.
שני השחקנים היחידים בעידן הפתוח שהחזיקו יחדיו את כל 9 טורנירי המאסטרס 1000 (מונטה קרלו 2013 עד מיאמי 2014).
הכי הרבה הפסדים רצופים של המדורג מספר 1 בעונה אחת על ידי אותו שחקן - ג'וקוביץ' שדורג מקום שלישי ושני ניצח את נדאל חמש פעמים בשנת 2011.
המשחק הארוך ביותר בהיסטוריה של האוסטרליה הפתוחה וגמר הגראנד סלאם הארוך ביותר (משחק הגמר ב-2012).
משחק שלוש המערכות (עם שובר שוויון בשלישית) הארוך ביותר (בחצי גמר מדריד 2009).
שני השחקנים היחידים בעידן פתוח שנפגשו בגמר של ארבעת טורנירי הגראנד סלאם, מאוחר יותר ג'וקוביץ ומארי השיגו זאת גם כן.
שני השחקנים היחידים בעידן הפתוח שנפגשו בארבעה גמרים של גראנד סלאם רצופים (ווימבלדון 2011 עד צרפת 2012).
הכי הרבה עונות רצופות בעידן הפתוח עם פגישה אחת לפחות בגמר גראנד סלאם - 5 פעמים, 2010-2014.
הכי הרבה מפגשים בטורניר גראנד סלאם אחד (10 משחקים בצרפת הפתוחה).
ג'וקוביץ' מחזיק במספר הרב ביותר של טורנירי מאסטרס 1000 בעידן פתוח, עם 40 תארים, ונדאל עם הכמות השנייה בגודלה, 36 תארים.
מאזן המפגשים בין נבחרות הבוגרים(מאז 1992)
היריבות בין נבחרות הוקי הקרח הלאומיות הקנדיות והסובייטיות (ולאחר מכן הרוסיות) היא אחת היריבות החזקות והגדולות לא רק בתולדות ענף ההוקי קרח, אלא גם בתולדות הספורט.
מאזן המפגשים בין נבחרות הבוגרים(בתקופה הסובייטית)
על רקע המלחמה הקרה, קנדה וברית המועצות היו ביריבות גדולה מאוד מאז שהסובייטים העפילו לראשונה לזירה הבינלאומית וזכייה באליפות העולם בהוקי קרח בשנת 1954. משנת 1963 עד 1983 זכו הסובייטים ב-17 תארים באליפות העולם תוך האשמות חוזרות ונשנות של קנדה שהנבחרות הסובייטיות מורכבות מאנשי מקצוע שהתחפשו לחובבנים.
האשמות אלה הובילו בסופו של דבר לכך שקנדה החרימה את אליפויות העולם וטורנירי ההוקי האולימפיים בשנים 1970-1976. לבסוף, אורגנה סדרת הפסגה של 1972, תוך שהיא מציגה את כל הכוכבים הסובייטים בסדרת משחקים נגד כוכבי NHL הקנדים.
אליפות העולם לנוער נוצרה רשמית בשנת 1977 ועד אז שלטה ברית המועצות עם שבע אליפויות.
עד שנת 1982 שלחה קנדה את הרכב הנבחרת שזכתה בגביע ממוריאל או נבחרת אולסטאר.
ב-1982 הייתה הפעם הראשונה שקנדה שלחה נבחרת נוער לאומית, בחסות תוכנית הצטיינות.
הקנדים זכו בטורניר ההואושוב בשנת 1985.
"המלחמה הקרה" הגיעה לשיאה בשנת 1987 עם טורניר רנד-וו 87, כאשר הנבחרת הסובייטית שיחקה בסדרה דו-משחקית נגד כל הכוכבים של NHL במקום משחק האולסטאר של NHL.
הסדרה חולקה, כשנבחרת ה-NHL ניצחה את המשחק הראשון 4–3 והסובייטים את השני, 5–3. בגביע קנדה ב-1987 שבא בעקבותיו, ניצחה קנדה בשני משחקים, כאשר המשחק השלישי תואר כגדול ביותר בתולדות ההוקי, כשאת שער הניצחון כבש מריו למיה מבישול של ווין גרצקי.
העימות בין שתי הנבחרות מקורו באליפות העולם 1954. זה היה בטורניר בשוודיה שבמהלכו התקיים המשחק הראשון בין הנבחרות הלאומיות של קנדה וברית המועצות (הנבחרת הרשמית של רוסיה הפכה ליורשת ב-1992).
עבור נבחרת ברית המועצות, ההופעה באליפות העולם בשנת 1954 הייתה הופעת בכורה ברמה הבינלאומית.
הקנדים כבר הגיעו 15 פעמים למקום הראשון באליפויות.